
Gwerthusiad beirniadol a nodi’r camau dysgu ac addysgu nesaf gan ganolbwyntio ar astudiaeth achos an ddysgwyr unigol neu grŵp o ddysgwyr, wedi seilio ar ddigwyddiad critigol a arswylwyd.


Cyflwyniad

Bydd yr aseiniad yma yn trafod am bwysigrwydd damcaniaethau allweddol sail ar ddatblygiad cyfannol y plentyn, yn ogystal â sicrhau cynnydd disgyblion o fewn yr ysgol. Bydd hefyd yn canolbwyntio ar strategaethau a dulliau gweithredu i gefnogi cydraddoldeb, credoau a rhagdybiaethau sy’n cael i wynebu heddiw, gan ddynodi digwyddiad critigol penodol arsylwais yn yr ystafell ddosbarth yn ystod diwrnod arsylwi ‘PAP 1’.

Mae’r term ‘digwyddiad critigol’ yn cael ei ddiffinio am ddigwyddiadau sy’n cael eu nodi fel newid sylweddol, a throbwynt i unigolion o fewn yr amgylchedd ysgol (Tripp,2011). Yn ogystal ag hyn, mae Woolsey (1986) yn cefnogi pwynt Tripp, am ei fod yn dadlau bod digwyddiad critigol yn dechneg sy’n cynnwys gofyn i’r arsylwyr llygad-dyst am greu adroddiad ffeithiol o’i ymddygiad ei hun neu eraill, a fydd wedyn yn cyfrannu at canlynidau penodol. Ar y llaw arall, mae Tripp (2011) yn ddadlau nid yw hyn yn digwydd mor aml yn ystod oes yr athro, yn enwedig i lywio ymchwil weithredol addysgol barhaus. Gallai hyn ddigwydd ar amser annisgwyliedig, ac nid yw’n bob tro’n negyddol. Fel arfer, mae’n helpu athrawon i lywio ei harfer ddysgu ,ac i ddadansoddi'r digwyddiad gan awgrymir gan Tripp (1993). Er hyn, mae’n bosibl i athrawon dadansoddi unrhyw digwyddiad yn ystod ei wers, a gwneud hi’n holl bwysig trwy fyfyrio’r digwyddiad (Joshi,2018). Yna, mae’n annog i athrawon cwestiynu beth ddigwyddodd a pham. Ar y cyfan, mae digwyddiad critigol yn bwysig am ei fod yn werthfawr ac yn cael i greu am ei bwysigrwydd o fewn ddatblygiad proffesiynol athrawon. Mi fydd hyn yn cael ei drafod trwy gydol y’r aseiniad yma.

Rôl Adfyfyrio

Mae tystiolaeth yn dangos bod rôl adfyfyrio yn ffurf o fyfyrio ar weithredoedd unigolion, er mwyn ymrwymo mewn broses o addysgu parhaus. Pwysleisiodd Finlay (2008) yn ei erthygl, bod adfyfyrio yn rhan sylfaenol o ddysgu ac addysgu, er mwyn fod yn fwy ymwybodol o wybodaeth broffesiynol.
Dywedir Richards & Farrell (2010) eu bod myfyrio yn hyrwyddo datblygiad proffesiynol athrawon mewn nifer o wahanol ffyrdd, gan cynnwys chwestiynnu beth aeth yn dda, beth aeth yn wael, â fydd rhywbeth wahanol yn gweithio am y tro nesaf,  a pham mae’r dull penodol mor arbennig. Yn ogystal â hyn, mae Joshi (2018) yn mynegi bod adfyfyrio yn gallu helpu a chodi ymwybyddiaeth o wahanol gredoau, er enghraifft, mae gan athrawon wahanol ddimensiwn o sut maent yn addysgu. Golygir hyn fod y credoau sydd ganddyn nhw o ddysgu, yn cael dylanwad mawr ar sut y maen nhw’n addysgu. 
Fodd bynnag, mae damcaniaeth Kolb (1984) yn awgrymu bod digwyddiad critigol yn fuddiol er mwyn dod o hyd i gasgliadau profiadol o fewn y dosbarth, gan cyfeirio at ddogfennu a dadansoddi digwyddiadau er mwyn dysgu a gwella ei arfer. O ganlyniad i hyn, mae defnyddio'r dull yma yn ein helpu i wneud arfer da o ddysgu. Ers 1984 mae Theori dysgu David Kolb wedi cael dylanwad mawr ar ddatblygiad o addysgeg sy’n canolbwyntio ar y dysgwr, gan hefyd pwysleisio arsylwi adfyfyriol fel ffordd o ddadansoddi, a dod o hyd i gasgliadau yn sgil profiad (Kolb & Kolb, 2008). Mae gan fodel Kolb (1984) pedwar cam i’r cylch adfyfyrio, fe gweler yn atodiad 1. Cam gyntaf yw ‘concrete learning experience’, ac yna symud ymlaen i’r ‘cam myfyrio’. ‘Conceptulisation’ sydd nesaf, yn cael i’w ddefnyddio i gataleiddio’r broses fyfyriol, a defnyddir mewnwelediadau i liwio ‘arbrofi gweithredol’. Nodi’r gan Hayes et al (2014) bod y model yma yn chael i ddarparu fel gwerthfawrogiad cyfannol o’r profiad dysgu, gan gwneud cysylltiadau rhwng profiadau, teimladau, meddyliau ac ymddygiad. 
Yn wahanol i Kolb (1984), cynlluniodd Gibbs (1988) cylch adfyfyriol i gynnig dull defnyddiol o strwythuro gwaith ysgrifennu adfyfyriol, am rhoi cyfle i unigolion i ddadansoddi profiad yn fanwl. Mae cylch adfyfyriol Gibbs yn eich galluogi i strwythuro darn o waith adfyfyriol o gwmpas chwe cam gwahanol. Labelwyd fel, disgrifiad, teimladau, gwerthusiad, dadansoddiad, casgliad a chynllun gweithredu. Creuwyd Gibbs y cylch myfyrio am ei fod yn mynegi yn ei lyfr bod dysgu trwy brofiad ddim yn ddigon da a gan botensial o anghofio'r profiad. Mae’r cylch hwn yn cynnig dull defnyddiol iawn o strwythuro gwaith ysgrifennu adfyfyriol, am ei fod yn rhoi cyfle i ddadansoddi profiad a digwyddiadau critigol yn fanwl.
O fewn yr erthygl gan Cyngor Y Gweithlu Addysg, mae Ken Jones (2021) yn pwysleisio bod dysgu proffesiynol gan athrawon yn cynnwys dysgu gweithredol ac yn broses barhaus; canolbwyntio ar holi, adfyfyrio a gwerthuso wrth beirniadu’n broffesiynol. Trwy hyn mae’n galluogi ymagwedd nad yw wedi’i chyfyngu i ddehongliad llinellol o ddigwyddiadau,  a ffyrdd o weithio yn y dyfodol.
Arsylwi
Cyd-destun yr Ysgol 
Mae’r Ysgol bresennol wedi’i leoli yn bentref bach gwledig yng Ngorllewin Cymru i blant 3-11 mlwydd oed, sydd gan 144 ar y gofrestr, a 8 sy’n mynychu Meithrin rhan amser. Mae’r ysgol yn cynnwys 7 ystafell dosbarth sy’n cynnig adnoddau dysgu i bob oedran er mwyn ddatblygu eu strategaethau, gwerthoedd a sgiliau generig (Hattie,2012). Mae offer o’r fath yn amrywio o ysgrifennu, chwarae rôl, darllen, mathemateg, cyfathrebu ac adnoddau TGCh. Cymraeg yw’r brif iaith a gwaith yr ysgol, a chyflwynir Saesneg i ddisgyblion yng Nghyfnod Allweddol 2. Awgryma Estyn (2012) bod 50% o’r disgyblion yn dod o gartrefi Cymry ac ychydig o gefndiroedd ethnig. Yn ogystal â hyn, mae tua 8% o ddisgyblion yn gymwys i dderbyn prydau ysgol am ddim. Noda ONS (2020) bod yr ardal yn cael i ystyried fel ardal cyfoeth cymdeithasol, am yr holl adnoddau sydd ar gael i ddiwallu anghenion cymdeithasol ac emosiynol unigolion.
Yn yr aseiniad yma mae moeseg yn ganolog o’r holl ymchwil. Gan hyrwyddo nod cyfranogiad y blant ac athrawon mewn yr ymchwil yma, byddai o sicr yn brofiad cadarnhaol a chynhwysol. Mae BERA (2018) wedi cynllunio canllawiau moesegol ar gyfer ymchwilyr addysgol gyda phump egwyddor craidd. Gan gofio egwyddorion BERA (British Educational Research Association), mae’r digwyddiadau yn cael i’w arsylwi gan barchu preifatrwydd ac urddas unigolion o fewn yr ysgol, heb anghofio'r wahanol werthoedd a dulliau o’i ddiddordebau nhw. Defnyddiwyd yr holl wybodaeth a gasglwyd yn ystod yr aseiniad yma i’w ddefnyddio at ddibenion yr astudiaeth yn unig, a chaiff i gadw’n gyfrinachol.  Trwy gwrdd â gofynion côd moesegol BERA (2018), cadwyd hunaniaeth enw cyfranogwyr mewn cyfrinachedd llym, gan ddefnyddio ffugenw i guddio hunaniaeth cyfranogwyr trwy eu cyfeirio at enw gwahanol. 



Y Digwyddiad Critigol
Yn y rhan yma o’r aseiniad, byddaf yn trafod am fy mhrofiad a chrynodeb o’r digwyddiad critigol arsylwais yn ystod pontio diwrnod 2. Ar yr ail ddiwrnod, cefais i sefydlu yn ddosbarth blwyddyn 2.  Fy rôl yn ystod yr aseiniad yma oedd i arsylwi ar unigolion oedd yn y dosbarth trwy gydol y dydd. Roedd y digwyddiad critigol hwn wedi digwydd yn ystod diwrnod 2 fel rhan o’r dasg gyntaf y bore sef ‘sesiwn sgiliau’. Rhannwyd y dosbarth i grwpiau yn ddibynnu ar ei lefel o allu yn Fathemateg. Roedd sesiwn sgiliau yn golygu oedd hi’n waith annibynnol. Roedd y safonau addysgu yn cael eu hanelu a chwrdd gan yr athro yn adrodd y cyfarwyddiadau yn glir ar lafar. Mae yna lawer o agweddau amrywiol i ystyried wrth i Graham Donaldson cynllunio y cwricwlwm Newydd,  sy’n cysylltu ar gwers yma, Mathemateg a Rhifedd. Y pedwar diben ydy cynllun ar gyfer beth fydd plant a phobl ifanc yn ei ddysgu yn yr ysgol; beth, sut a pham ddylen nhw ddysgu. Gan oedd y tasg yn gwaith unigol, roedd yn gofyn i’r plant meddwl ar y hap ac am ei hun, am fod Donaldson (2021) wedi’i nodi yn y canllaw ‘Pedwar Diben’ ei fod yn galluogi unigolion i fod yn hyderus trwy ‘meddu ar y sgiliau a’r wybodaeth i reoli eu bywydau bob dydd mor annibynnol ag sy’n bosibl’. Defnyddiwyd yr athro pwerbwynt i arddangos y dasg yn weledol fel rhan o’i gyflwyniad, i sicrhau bod pob plentyn yn deall y dasg ar wahanol lefelau o ddysgu a ddatblygu i fod yn cyfranwyr mentrus. O ganlyniad i hyn, pwysleisiodd y Llywodraeth Cymru (2015) yn ei adroddiad, fod ymarfer cynhwysol a gwahaniaethu y tasg yn sicrhau bod amgylchedd y plentyn wedi’i strwythuro, ac i addasu er mwyn hyrwyddo cynhwysiant. Y dasg a gosodwyd oedd trefnu ‘Numicon’ yn odrif neu’n eilrif, fel modd o ddangos yr hyn y gallai unigolion ei wneud, nes eu bod wedi cyrraedd rhif penodol yn ôl cyfarwyddiadau'r athro. Roedd defnyddio ‘Numicon’ yn gyfle i ddefnyddio cyfarpar gweledol i gwblhau’r dasg. Gan gwahaniaethu y gwaith i wahanol lefel o grwpiau, roedd e’n cyfle i’r disgyblion fod yn dysgwyr uchelgeisiol sy’n gosod safonau uchel i’w hunain ac yn mwynhau’r her yn ogystal â gweithio’n annibynol; a deall sut i chymwyso a dehongli cysyniadau mathemategol (Donaldson, 2015). Roedd tipyn yn mynd ymlaen o gwmpas y dosbarth, er enghraifft,  symud byrddau, casglu adnoddau, torri a gludo papur i mewn i’r llyfr. Felly cymerwyd amser i’r plant cyfanheddu. Nid oedd llawer o drafod yn ddigwydd ymysg yr athro a’r dysgwyr, sy’n gwneud i mi feddwl a oedd hyn wedi digwydd oherwydd roedd y dasg yn waith annibynnol. Gwelwyd fod disgybl ddim ar waith yn ystod y dasg ffocws yma, gan ddim yn dilyn y cyfarwyddiadau a gosodir gan yr athro. Yn hytrach, gwelir iddo chwarae gyda numicon a chreu bondiau rhif. Roedd y disgyblion eraill ar dasg, oni bai am yr unigolyn hwn,  ac ar adegau yn dal sylw plant eraill.  Fe deliodd yr athro gyda’r sefyllfa yma yn resymol iawn, gan gofyn i’r plentyn symud am gwrthod gwneud y dasg a gofynnwyd. Yn hytrach, roedd y blentyn o hyd yn chwarae gyda numicon a creu bondiau rhif. 



Adolygiad Llenyddiaeth

Yn y rhan yma o’r aseiniad, bydd adolygiad llenyddiaeth yn cael ei thrafod gan ddynodi meysydd gwahanol ar gyfer yr ymchwil yma. Byddai hyn yn digwydd trwy archwilio i wahanol lenyddiaeth ac amlygu safbwyntiau allweddol o allai o bosib effeithio ar y digwyddiad critigol. Mae theori Urie Bronfenbrenner (1979) yn ddylanwadol sy’n pwysleisio dylanwadau cyd-destun diwylliannol y plentyn am eu ‘System Ecolegol’. Awgrymwyd theori Bronfenbrenner, bod plant yn cael ei hamgylchynu gan systemau gwahanol o ddylanwadau. Mae cael cydberthynas ymhlith plant, aelodau o’r teulu, ysgol a ffrindiau, yn rhan yr effeithir arnynt fwyaf arwyddocaol ac uniongyrchol ar ddatblygiad y plentyn. Gelwir Bronfenbrenner (1979) y nodwedd yma o’r system yn Microsystem, y lefel fwyaf effeithiol o’i theori, a Mesosystem, yw lle mae’r teulu estynedig ac athrawon, yr ail haen effeithiol. Felly, yr hyn sy’n cael ei awgrymu yw bod perthynas rhwng y digwyddiad critigol a’r microsystem, sy’n golygu bod unigolion yn cael i effeithio gan yr amgylchedd, a medru newid gweithredoedd ei hun ac unigolion eraill o fewn y gymuned (Lopez &Snyder,2009). Mae’r adolygiad yma yn cysylltu ar ddigwyddiad critigol, gan oedd tipyn o bethau yn mynd ymlaen o fewn y dosbarth dysgu. Gallai hyn fod yn ffactor posibl i’r ddigwyddiad critigol, sy’n gwneud i ni gwestiynnu, â oedd yr unigolyn yma yn gweld hi’n anodd canolbwyntio a deall y dasg, o ganlyniad i’r gwrthdyniadau. Hyd yn hyn, mae damcaniaeth Bronfenbrenner yn profi bod nodweddion unigolion yn newid gan ddibynnu ar leoliadau amgylcheddol.

Ar y llaw arall, mae theori Bronfenbrenner yn gwneud i mi gwestiynu a yw rhieni yn cael effaith ar ddatblygiad ac addysg y plentyn?. Nodwyd yn ei system ecolegol y  gall rieni cael effaith ar berfformiad plentyn o fewn yr ysgol, trwy ymwneud y rhieni yn uniongyrchol a gweithgareddau'r ysgol (Astone & McLanhan,1991). Megis help gyda gwaith ysgol, anogaeth i lwyddiant, disgwyliadau uchel a bywyd tu hwnt i’r drysau adref. O ganlyniad i hyn, mae hyn yn awgrymu bod bywyd gartref yn ffactor sydd medru effeithio ar feddwl y plentyn. Ar y llaw arall, efallai nad oedd y plentyn yn deall y cyfarwyddiadau, neu ddim yn gwrando. Ar y cyfan, roedd hyn yn arwain y plentyn i wneud gweithgaredd arall gan ddenu sylw unigolion, er mwyn cael sylw. Cytunwyd Lev Vygotsky (1896 – 1934) yr adolygiad yma o lenyddiaeth, am fod ei theori yn amlinellu dysgu yn broses gymdeithasol, lle mae cefnogaeth rhieni a’r diwylliant yn chwarae rhan mawr o fywyd addysgu'r plentyn. Yn bersonol, credaf y gall bywyd cartref medru effeithio ar feddwl plentyn, yn enwedig ar ôl ymchwilio i lenyddiaeth ddibynadwy. Fe gall ymchwil Howe & Covell (2013) cefnogi y pwynt yma,  am eu fod yn nodi bod canlyniadau cymedrol plant yn amrywio, o achos yr amgylchedd maent ynddo sy’n awgrymu yr achos i newid yn ymddygiad a dysgu unigolyn. 
Er hyn, mae theori Bonfrenbenner wedi cael ei phrofi gan athrawon yn y Deyrnas Unedig bod adeiladu perthynas sylfaenol gyda myfyrwyr a chreu ystafell dosbarth sy'n cyfathrebu'n effeithiol yn ffactor tuag at ei ddysgu, ac angen cynnwys y rhieni. I fod yn llwyddiannus, mae’n sylfaenol bod gan athrawon a myfyrwyr pethynas cadarnhaol. Mae myfyrwyr sy’n teimlo fel eu bod yn cael y cefnogaeth cywir, yn fwy tebygol o gymryd rhan mewn dysgu a chael gwell canlyniadau academaidd.  O ganlyniad i hyn, byddaf yn ymgymryd â'r ymchwil a'r awgrymiadau hyn gyda mi yn y dyfodol. 


Ystyriaeth arall i’w chymryd, yw damcaniaeth B.F.Skinner (1904-1990). Mae ei theori yn seilio ar y rhagdybiaeth bod newid yn ymddygiad o dysgu yn ganlyniad o ffactorau amgylcheddol o gwmpas y plentyn. Rwyf yn edrych ar y damcaniaeth yma, gan ei fod yn ffactor posibl i’r ddigwyddiad critigol. Cynhaliodd Skinner nifer o astudiaethau i benderfynu ar yr atgyfnerthu mwyaf effeithiol, gan sylweddoli pan mae atgyfnerthu yn cael ei gynnig, mae ymddygiad y plentyn yn fwy tebygol o gael i ddysgu ac ailadrodd. Cefnogir Riddall-Leech (2003) y ffactor yma, am ei bod hi’n dweud yn ei lyfr, bod atgyfnerthu yn fuddiol i gynyddu ymddygiad positif yn hytrach na defnyddio cosb i leihau ymddygiad negatif. Daw atgyfnerthu cadarnhaol ar ffurf sticeri, bathodynnau a rhodd. Ar y llaw arall, mae Shaffer-Hudkins et al (2020), yn credu bod atgyfnerthu gallu fod mor fach â rhoi camnoliaeth ar lafar, eitemau diraethol a chael mynediad i gweithgareddau a ddymmunir. Gallai hyn fod yn hynod o effeithiol i phlant ifanc. Dwi’n edrych ar y theori yma gan fy mod yn credu y gallai cael effaith mawr ar cymhelliant y plentyn, gan arwain yn aruthrol ar cyrrhaeddiad ei ddysgu. Gan fod yr ymchwiliad yma yn dangos elfennau gwahanol o ymdrechu dysgu unigolion,  fodd bynnag pa mor fach neu fawr yw'r atgyfnerthiad, gall rywbeth newid llawer o bethau i blentyn, yn enwedig wrth gylchdroi o amgylch lles ac addysg unigolyn. Mae hyn yn arwain at gynyddu ymgysylltiad, hyder a chymhelliant y myfyrwyr (Morin,2017), yn enwedig pan fu’r plentyn ddim yn teimlo’n hapus iawn neu gymhelliant isel. Mae damcaniaethau dysgu ymddygiadol fel Vygotsky, yn hefyd credu os yw athrawon yn darparu atgyfnerthiad cadarnhaol pryd bynnag y bydd myfyrwyr yn cyflawni ymddygiad da, y byddant yn dysgu gwerth yr ymddygiad. 
Bodd bynnag, mae’r damcaniaethwyr a rhieni yn Japan ddim yn cytuno ar ddatganiad Skinner a Vygotsky. Mae Webb (2001) yn awgrymu bod athrawon a rhieni Ewropeaidd sy’n rhoi gormod o atgyfnerthiad i blant, yn arwain at blant fod yn ddibynnol o hyn. Yn ychwanegol, fe aller arwain at blant yn hunan-ganolog a methu cyd-fynd ag eraill, er enghraifft ei ffrindiau.
Credir Bandura (1977) bod gwobrwyo yn ffactor i siapio meddwl ac ymddygiad y plentyn hefyd. O achos y ffactor yma, mae’n gwneud i mi feddwl a oedd y plentyn yn y digwyddiad critigol gyda chyrhaeddiad isel a ddim hyder i gwblhau'r dasg. Er hyn, mae Bandura wedi awgrymu bod ei theori dysgu gymdeithasol o fewn yr ystafell dosbarth yn helpu myfyrwyr i gyrraedd eu potensial. Fe nodir bod gwobrwyo yn un o’r haen, sy’n pennu’r hyn y byddant yn ei ddynwared. Os yw plentyn yn cael i wobrwyo gan yr athro trwy dweud ‘diolch’ a ‘os gwelwch yn dda’ fel enghraifft, mae’n fwy tebygol o fabwysiadu’r ymddygiad hwnnw ei hun, fel nododd Skinner yn ei theori. Mae hyn yn awgrymu bod rôl yr oedolyn yn elfen bwysig i ymddygiad a dysgu'r plentyn.  Pwysleisir gan Gray & MacBlain (2015) pwysigrwydd o rôl yr oedolyn yn y dosbarth yn bwysig er mwyn datrys tasgau. Mae hyn yn ceisio ffyrdd newydd o ddatrys problemau i blant, a byddant fel arfer yn cael ei amsugno’n fwy i’r gwaith gan gynnal cymhelliant. Yn y sefyllfa yma o’r digwyddiad critigol, roedd rôl yr oedolyn yn bwysig iawn i’r amgylchedd am ei fod wedi torri lawr y dasg gan defnydd o’i gyflwyniad er mwyn myfyrwyr cyrraedd eu potensial.  Mewn cyferbyniad, a oedd y plentyn ddim yn deall y cyflwyniad gan ddim gwrando, cymryd rhan neu hyd yn oed o achos diffyg cwsg. Profwyd gan Davis & Parker & Montgomery (2004), mae yna 25% o blant yn profi rhyw fath o broblem cysgu. Os yw’n problem ddifrifol neu’n gronig, gall tarfu’n sylweddol ar gwsg y plentyn a chael effaith negyddol arnynt. Mae’n ymddangos bod diffyg cwsg y blant yn effeithio ar ei hwyliau, academaidd yn ogystal â materion ymddygiad, yn fwy nag ffactorau eraill yn Deyrnas Unedig (O’Brien,2002). Ac o achos y ffactor yma, mae angen sylweddoli os mae yna perthynas gwael rhwng yr athro a unigolyn/ unigolion, mae’n arwain at y blentyn ddim yn cymryd rhan yn ei waith a’r sgwrs y dosbarth. 

Felly, o achos yr ymchwiliad yma, nid wyf yn credu roedd rôl yr oedolyn wedi effeithio'r digwyddiad critigol yma, er hyn, mae’r ymchwil yma yn awgrymu bod ffactorau eraill yn effaith posibl i’r digwyddiad critigol, gan gynnwys bywyd gartref, amgylchedd y dosbarth a hunan barch.


Adfyfyrio
Yn y rhan yma o'r aseiniad byddaf yn trafod am y dylanwad mae'r ymchwil trwy gydol yr aseiniad yn awgrymu, i werthuso'r ffocws ar y digwyddiad critigol a fy natblygiad proffesiynol presennol ac yn y dyfodol. Un o’r damcaniaeth sydd wedi cael dylanwad mawr mewn perthynas â datblygiad plant, oedd Urie Bronfenbrenner (1979), am ei wahanol elfennau o ddysgu. Mae’n bosibl bod y dylanwad yma o’i wahanol haenau'r gymdeithas, a sut mae’n cael effaith ar y plentyn. Dangosodd Urie Bronfebrenner pwysigrwydd o gael perthynas agos a pharchus am fod yr amgylchfyd yn effeithio ar feddwl a datblygiad yr unigolyn. Felly, mae’r gwahanol systemau o’r system ecolegol, sydd mewn lle yn hanfodol iawn i gymryd ymlaen i fy nysgu proffesiynol, er mwyn diogelu a rhoi cymorth cywir i’r disgyblion. Mae myfyrio ar y digwyddiad critigol yma yn amlinelli bwysigrwydd o gwrdd ag anghenion y blentyn yn holistaidd ac yn gyfannol. Arweiniodd hyn at astudiaeth ddyfnach o reoli ymddygiad at seiliau damcaniaethol sgaffaldu yn dechneg boblogaidd. Felly, os yw’r plentyn ddim ar dasg fel digwyddodd yn y digwyddiad critigol yma o achos y ffactorau posibl fel trafodwyd, mae’n hollol bwysig i greu amgylchedd positif a chartrefol. Gallai hyn ddigwydd trwy ddatblygu fel athro, trwy ymddiried a chreu naws amgylchedd diogel i’r holl ddysgwyr. Mae newidiadau yn y cwricwlwm Cymru 2022 yn ffocysu ar ddatblygiad y disgyblion, ac mae mesurau sydd o fewn yr ysgolion wedi’i sefydlu i sicrhau bod hyn yn cael i gyrraedd, er enghraifft safon addysgeg. Roedd yr athro yn rheoli'r amgylchedd dysgu gan gofio a deall pwysigrwydd yr amgylchedd dysgu yn y gwaith, o hyrwyddo ymddygiad dysgu cadarnhaol sy’n cyd-fynd â’r pedwar diben ac i ddysgwyr deall y cyd-destun hwnnw. Gan arwain at gyfleu dysgu effeithiol a barhaus.
Nid yn unig yr amgylchedd sy’n bwysig, ond hefyd mae y perthynas rhwng athrawon a myfyrywyr yn ffactor effeithiol i’r perthynas a ddatblygiad plant. Trwy cwrdd â anghenion y blentyn, mae cymdeithasu’n effeithiol trwy annog cyfathrebiad yn ffyrdd da o fy ddatblygiad proffesiynol. Nododd Asrar et al (2018) yn ei erthygl, bod cyfathrebu’n dda gyda dysgwyr yn hanfodol trwy fod yn onest, cyfrifol a hoffter am ei fod yn ddatblygu cymeriad ac ansawdd addysg y myfyrwyr. Trwy gael perthynas ymddiriedolaeth a chadarnhaol rhwng athrawon a dysgwyr, mae’r canllaw pedwar diben yn nodi ei fod yn ffurfio perthnasau cadarnhaol yn seiliedig ar ymddiriedaeth a pharch at ei gilydd ymysg y dosbarth, sy’n elfen bwysig i ddatblygiad proffesiynol athrawon.
Roedd ymchwilio mewn i theori Skinner yn ddiddorol iawn, am ei fod yn amlinellu pwysigrwydd o wobrau a chymhelliant o fewn addysgu myfyrwyr. Nododd allai fod mor effeithiol a rhoi sticeri, adsborth positif tra ar dasg,  er mwyn dysgu'r digwyddiad ac ei ailadrodd. Gan oedd Vygtosky (1934-1978) y theorist fwyaf adnabyddus a dibynadwy yn cefnogi damcaniaeth Skinner, byddaf yn cymryd ymlaen atgyfnerthiad cadarnhaol trwy gyflawni gwaith gyda chymorth i’r unigolion, defnyddio'r iaith gywir i siapio meddwl yr unigolyn, a defnyddio sticeri pan fydd unigolion yn dysgu er mwyn datblygu ac ailadrodd yr ymddygiad positif. Trwy fod yn fodel rôl dda, byddai’n ceisio galluogi a dylanwadu ar ddatblygiad y plant yn gadarnhaol yn ystod fy natblygiad proffesiynol, er mwyn gobeithio y bydd myfyrwyr gallu fy edmygu i yn ystod addysgu.
Roedd Bandura (1977) wedi nodi pwysigrwydd o dorri tasgau i lawr i’r dysgwyr. Er roedd y digwyddiad critigol yn gwneud i mi gwestiynu a oedd y plentyn yn deall y dasg, , y mae’n awgrymu efallai bod angen ailadrodd y dasg fwy nag unwaith ac ailymweld trwy strategaethau gwahanol neu ofyn ar ddiwedd y dydd a’r wers. Am fod hyn yn ffactor posibl, mae’n awgrymu ei fod yn bwysig i unigolion er mwyn i blant dysgu a chofio'r wybodaeth am gof tymor hir. Felly i ddatblygu fy addysgu proffesiynol, mae J.B. Watson (1978 – 1958) yn awgrymu bod ailadrodd ac ailymweld tasgau yn aml yn rhoi amser i’r myfyrwyr prosesu'r wybodaeth a gwneud synnwyr ohono. Mae hyn yn elfen bwysig i gofio am ei fod yn elfen emosiynol o’r unigolyn ac osgoi bod dysgu yn cael ei difrodi. 
Mae cylch adfyfyriol Kolb (1984) a Gibbs (1988) yn pwysleisio pwysigrwydd o addysgu trwy myfyrio a gwerthuso fel prif ran o ddatblygu’n broffesiynol. Mae myfyrio yn hanfodol iawn fel nodwyd gan Kolb & Kolb (2008), felly byddaf yn cymryd hwn ymlaen i’r dyfodol er mwyn casglu, recordio a dadansoddi popeth a ddigwyddodd yn ystod y wers neu’r iard yr ysgol. Bydd defnyddio'r dull yma yn galluogi athrawon i ddeall y digwyddiad yn llawn. Trwy geisio myfyrio ar y ffactorau posibl yma sydd wedi trafod yn ystod yr aseiniad yma, sydd o bosibl wedi cyfrannu at y digwyddiad critigol presennol, gorffennol ac yn y dyfodol, byddai hyn yn sicrhau bod myfyrwyr yn unigolion iach, hyderus sy’n adeiladu eu lles meddyliol ac emosiynol trwy ddatblygu hyder, cadernid ac empathi yn ystod eu haddysgu.
Casgliad

Ar y cyfan, mae’r ymchwil yma wedi profi bod nifer o ffactorau medru effeithio datblygiad ac addysg y plentyn, heb anghofio mae’r rôl yr oedolyn yn chwarae rhan hanfodol iawn i addysg plentyn hefyd. Gydag ystyriaethau o atgyfnerthu’n gadarnhaol, yr amgylchedd, hunan barch a'r gymuned o amgylch y dysgwyr, byddai hyn methu cael ei ystyried fel ffactorau posibl i’r digwyddiad critigol, heb y defnydd o’r cylch myfyriol Kolb a Gibbs. Mae hyn pwysleisio ei bwysigrwydd tuag at myfyrio. Wrth wneud hyn, mae’r pum safon broffesiynol ar gyfer addysgu ac arweinyddiaeth yn llywio'r wybodaeth a’r ymddygiad sy’n nodweddu ymarfer rhagorol, ac yn cefnogi twf proffesiynol athrawon. 
Trwy ystyried y ffactorau posibl cafwyd i drafod yn y digwyddiad critigol yma, mae’n arwain athrawon ym mhob maes proffesiynol, er mwyn cefnogi ymdrechion disgyblion i wireddu uchelgais addysgol Cymru (Llywodraeth Cymru, 2018). Ymhlith y pum twf safonau proffesiynol a damcaniaethwyr, mae wedi profi bod myfyrio addysgu, medru helpu athrawon i ddeall sut mae myfyrwyr yn dysgu orau a pham. Mae’n hefyd cael ei awgrymu bod asesu cryfderau a gwendidau eich hun, byddwch yn datblygu ymwybyddiaeth o’r ffactorau sy’n effeithio ac atal dysgu eich hun ac eraill. Nid yn unig mae’n bwysig oherwydd mae’n hanfodol i fyfyrio, ond i siapio ein canfyddiadau a’n profiad o’r byd trwy ddylanwadu ar sut rydym ni’n dysgu ac addysgu. Ac felly, mae addysg a’r damcaniaethau wedi profi ei bod yn cael effaith yn uniongyrchol ar sut rydym yn meddwl, byw bywyd, ffyniant economaidd, ac ein cyfraniadau i’r byd.

